KINNITATUD

RMK õigus- ja hangete osakonna juhataja

käskkirjaga nr 1-47.3126/1

## Hanke nimetus ja viitenumber

* 1. Hanke nimetus: **Selisoo servaalade veerežiimi taastamistööd**
  2. Riigihanke viitenumber: 278212
  3. Klassifikatsioon: maaparandustööd 45112320-4; kaevetööd 45112400-9; 77210000-5 Metsaraieteenused
  4. Hankemenetluse liik: avatud hankemenetlus
  5. Rahastaja: Euroopa Liidu Ühtekuuluvusfond
     1. Meede: 2021-2027.2.3 (EK nr 2.4) Kliimamuutustega kohanemine, katastroofiriski ennetamine (Valdkond 2021-2027.2.3.21 Elupaikade taastamine kliimamuutustega kohanemise valmisoleku suurendamiseks).
     2. Projekti nimetus: „Liikide ja elupaikade soodsa seisundi ning maastike mitmekesisuse tagamine“
     3. Projekti number: 2021-2027.2.03.23-0006

## Info hanke kohta

## Hankedokumendid, tehniline info

* + 1. Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.
    2. Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.
    3. Hankija otsustas käesolevat riigihanget ühe menetluse raames mitte osadeks jagada, kuna riigihanke ese tervikuna on tehniliselt ja majanduslikult olemuslikult seotud ning selle koostoimimine on oluline. Riigihanke osadeks jagamine põhjustaks hankijale olulist ebamugavust ja märkimisväärseid lisakulusid.
    4. ⁠Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

### Pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### Pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Tööde iseloomustus ja tingimused

* 1. Töö eesmärgiks on eelduste loomine Selisoo raba servaalade ja Selisoo Suurlauka seisundi parandamiseks. Lisaks luua eeldused soo- ja soovikumetsade taastumiseks Selisoo servaaladel.
  2. Tööobjekt asub Ida - Viru maakonnas, Alutaguse vallas, Metsküla ja Väike-Pungerja külades.
  3. Tööde teostamise aluseks on AS Maa ja Vesi poolt koostatud „Selisoo servaalade veerežiimi taastamistööde projekt“ (Töö nr 221417).
  4. Veerežiimi taastamiseks ning märgalale iseloomuliku taimestiku taastumise kujunemiseks tuleb raiuda trassid ja rajatavate paisude asukohad, täita kuivenduskraavid pinnasega ja eemaldada kraavivallid, rajada veevoolu takistamiseks 3 tüüpi paisusid, likvideerida ja ehitada 1 truup, likvideerida olemasoleva loodusraja rajalõik, ehitada loodusrajale uus laudteelõik, rajada tööde teostamise ajaks ajutised ülepääsud.
  5. Objektiga on kohustuslik eelnev juhendatud tutvumine hankija määratud aegadel:

**12. juuni 2024** **kell 10.00** **(**erandina kokkuleppel muul ajal**).**

Eelnevalt registreeruda: Harti Paimets, 503 6358, e-post [harti.paimets@rmk.ee](mailto:harti.paimets@rmk.ee)

Kogunemiskoht on Mäetaguse Manor Hotel &SPA parklas aadressil Pargi tn. 1, Mäetaguse küla, Ida-Virumaa. Nimetatud kuupäevadel tutvustab hankija tööobjekti ning vormistab objektiga juhendatud tutvumispäeval osalemise kohta tõendi. Kui pakkujat esindab tutvumispäeval volitatud esindaja siis palume esitada esindamise kohta juhatuse liikme poolt allkirjastatud volikiri.

**3.6** Juhul, kui pakkuja ei ole kokkulepitud kuupäevadel osalenud objektiga juhendatud tutvumisel, jätab hankija pakkumuse läbi vaatamata.

**3.7** Objektidega tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada ja neile vastatakse riigihangete registri kaudu (https://riigihanked.riik.ee).

## Tööde tehniline kirjeldus

* 1. **Ettevalmistustööd**

Töövõtjale antakse tööde teostamiseks „Selisoo servaalade veerežiimi taastamistööde projekt“ nii paberkandjalt kui elektrooniliselt. Elektrooniliselt üle antav ehitusprojekt sisaldab tööde korraldamiseks vajalikke kaardikihte. Töövõtja peab omama tehnilist võimekust kaardikihtidega töötamiseks.

Töövõtja peab enne töödega alustamist olema veendunud, et tööobjektide piirid ja teostatavate tööde asukohad on arusaadavad. Vajadusel tuleb teostada looduses täiendav markeerimine. Tööaladele liikumisel tehnikaga ja tööde teostamisel tuleb jälgida eramaid, kus liikumine on piiratud.

Enne kraavide sulgemistööde alustamist tuleb esmalt GPS seadme või muu elektroonilise seadme abil tuvastada raiutavate trasside asukohad, vajadusel tulevad trassiraiete sihid ja paisude asukohad lasta looduses välja märkida vastaval spetsialistil. Tellitavate märkimistööde eest Tellija täiendavat tasu ei maksa.

Seejärel teha ligipääsudeks vajalikud raied, rajada ajutised ülepääsud, teha trassiraied- ja raied paisude asukohtades. Paisude asukohas tuleb raie teha vastavalt nende konstruktsioonile ja kraavisängi laiusele. Arvestama peab, et raie tuleb teha paisu konstruktsiooni suhtes kõikides suundades 3 m varuga, et tagada masinatele suurem manööverdamise ala ulatus ja avada pind ehitusmaterjali ammutamiseks.

Kohtades, kus pinnase kandevõime on piisav, teostatakse tööd mehhaniseeritult, kasutades oludesse sobivat eritehnikat. Ebapiisava kandevõimega kohtades tuleb tööd teha käsitsi. Töövõtja peab olema valmis teostama osaliselt raie mootorsaagidega käsitsi.

Ehitatavate paisude asukohas on vajalik kändude juurimine ja sugekihi eemaldamine. Kändude ja puidu kasutamine paisude muldkehades ei ole lubatud. Kände võib paigutada suletavatesse kraavidesse või paisude ehitamiseks kasutatud turba kaevandamise aukudesse.

Arvestades taastamisalal olevate kraavide parameetreid ja veerežiimi taastamiseks vajalike tööde mahtusid, siis tuleb osade kraavide sulgemiseks kasutada **kuni 8,5 t täismassiga roomikekskavaatorit (väiketehnika).** Väiketehnika kasutamisel on paisude rajamisel võimalik vältida suuremahulisi trassiraieid ja minimeerida taastamistöödega kaasnevat ajutist negatiivset mõju taastamisalal. Paisude asukohta on lubatud muuta kui paisude asukohtade nihutamisega paari meetri võrra piki kraavi telge on võimalik säästa elujõulisi puid. Asukohtade muutmine tuleb eelnevalt kooskõlastada looduskaitse tööjuhiga.

Selisoo taastamisala on jaotatud kolmeks eraldi osaks:

Ala I. Läänepoolne osa;   
Ala II. Põhjapoolne osa;   
Ala III. Lõunapoolne osa.

* 1. **Trassiraied ja raied paisude asukohtades**

Trassiraiete üldpõhimõtteid:

* Trassiraie laius peab olema minimaalne, võimaldades siiski teostada kõik vajalikud tööd. Trassiraie maksimaalne laius võib olla kuni 6 m mõõdetuna kraavi servast. Eelistatult raiuda trassilt puid minimaalses võimalikus mahus võimaldamaks tehnika liikumist trassil.
* Paisude asukohas tuleb raie teha vastavalt nende konstruktsioonile ja kraavisängi laiusele. Arvestama peab, et raie tuleb teha paisu konstruktsiooni suhtes kõikides suundades +3 m varuga, et tagada masinatele piisav manööverdamisala ulatus ja ehitamiseks vajaliku pinnase ammutamiseks vajalik lage ala.
* Trassidel tuleb säilitada puudegruppe ja üksikuid puid, et katkestada tekkivat koridoriefekti. Puudegrupid ja üksikud puud tuleb jätta paisude vahelisele alale nii, et oleks tagatud masinatele möödapääs. Eelistada tuleb puuliike, mis suudavad liigniisketes oludes paremini vastu pidada ja nendega kohaneda (männid, kased, lepad, pajud, remmelgad) või kõrgematel kohtadel (liivaseljandikud, põndakud jms) kasvavaid puid ja puudegruppe.
* Trassiraiel säilitada kraavisängis, -nõlvadel ja -servadel kasvavad puud, mis ei takista mulde likvideerimist ning paisude ehitamist. Kui sellega välditakse suurte elujõuliste puude raiet, on lubatud paisu asukohta paari meetri võrra piki kraavi telge nihutada.
* Juhul kui tööde käigus selgub, et turbavõtuaukusid läbiva trassi lõik on läbimatu või alternatiivne liikumistee võimaldaks säästa looduskeskkonda (säilitada puid või kahjustada vähem pinnast), siis tuleb töövõtjal sellest teavitada tellijat, kes kooskõlastab muudetud trassi asukoha. Pärast kooskõlastuse saamist saab alternatiivse trassiraie teostada või valida alternatiivse liikumistee.

Taastamisalal on kavandatud ligipääsutrasside raied, raied kraavitrassidelt ja raied paisude asukohtades, et võimaldada ligipääs töid teostavale tehnikale ning selleks, et viia läbi kraavide täitmise, mullete likvideerimise ning paisude ehitustööd, mis on kirjeldatud projekti peatükis.

Ligipääsud ja ajutiste ülepääsude rajamine 12 tk (projekti peatükk 3.5).

Trassiraiete ja paisualuste raiete maht on **32,68 km.**

Trassiraiete laiuseks on sõltuvalt nende kasutamise iseloomust ja kohast kuni 6 m (mõõdetuna olemasoleva kraavi servast). Tööaladel I ja II tuleb kasutada võimalusel väikest roomikekskavaatorit, mille **täismass ei ületa 8,5 tonni**, et oleks võimalik töid teostada 3 m laiuse trassiga. **Tulenevalt ilmaoludest ja objektiivsetest vajadustest otsustatakse koos looduskaitse tööjuhiga kerge tehnika kasutamine tööde käigus.**

Trassiraied hõlmavad ka paisude aluse pinna ja nende rajamiseks vajaliku töötsooni raiet. Vajaliku töötsoonina on arvestatud +3 meetrit paisu perimeetri ulatuses.

Kohtades, kus pinnas ja trassi laius (3 m) kokkuvedu ei võimalda, tuleb puud trassiraiel langetada eelistatult risti trassiga metsa alla. Tüved laasida, tükeldada 4-5 m pikkusteks nottideks ning tõsta trassile kraavi muldega risti, et tugevdada ekskavaatori jaoks pinnase kandevõimet. Raiutud puitu võib kasutada paisude vahele jäävate kraavilõikude täiteks. Raiutud puitu ei või paigutada paisude alla. Trassisihtide raiumisel tuleb jätta raiutavatel trassidel alles suuremaid üksikpuid ja puude gruppe, et vältida pikkade sirgete koridoride tekkimist. Säilitada tugevate külgokstega mände ja kõik haavad, mille rinnasdiameeter on suurem kui 15 cm, vanemad ja jändrikumad kased jms, mis ei takista masinate liikumist. Liikumisteedele asetatud puit tuleb tallata ekskavaatoriga maksimaalselt madalaks. Turritama ei tohi jääda oksi ja latvasid, turritama jäänud oksad tulevad saega maha lõigata. Alast peab jääma korrastatud mulje.

Kui tehnikaga liikumine ei eelda nii laia koridori ettevalmistamist, tuleb piirduda kitsamate trassilõikude ja väiksema raiemahuga. Vastavad otsused tehakse jooksvalt tööde käigus.

Ligipääsu- ja kraavitrassidelt varutakse ümarpuidu sortimente, millede sortimentatsioon antakse Tellija poolt objekti avakoosolekul. Ümarpuidu kokkuveokaugus tööalade servas, teede ääres asuvatele laoplatsidele on kuni 1,5 km. Laoplatside asukohad täpsustatakse tööobjekti avakoosolekul.Turbaaukude vahel olevatelt trassidelt, kus pinnase kandvus on nõrk ei kavandata ümarpuidu kokkuvedu. Raiutud puit kasutatakse pinnase kandvuse suurendamiseks.

**Puidu kokkuveo võimalikkus sõltub ilmastikuoludest ja otsustatakse tööde käigus tööjuhiga.**

Kokkuveetava ümarmaterjali maht jääb vahemikku **1200-1500 tm.**

**Materjali planeeritud kogus võib oluliselt erineda reaalselt väljaveetavast kogusest.**

* 1. **Kraavivallide likvideerimine ja truubitööd**

Taastataval alal on kavandatud kraavivallide likvideerimine. Antud tööd on kirjeldatud projekti peatükis 3.3. Kraavivallide likvideerimise ja kraavisängide täitmise mahud on ära toodud projekti tabelis 8. Jälgima peab, et kraavivallide alune maapind jääb ümbritseva pinnasega samale tasapinnale. Vältida likvideeritud kraavivalli kohale uue voolunõva tekitamist.

Likvideeritavate kraavivallide kogumaht on **10,98 km**.

Lisaks kraavivallide likvideerimisele tuleb **likvideerida 1 betoonist truup** **T5** pikkusega 6 m ning **rekonstrueerida 1 betoonist truup T11**. Tööde mahud on toodud tabelis 5.

* 1. **Pinnaspaisude ehitamine**

Tööalale tuleb vee äravoolu tõkestamiseks ehitada kolme tüüpi pinnaspaisud. Paisude ehitamise eesmärk on takistada vee äravoolu ning pinnase erosiooni.

Pinnaspaisude ehitamine on kirjeldatud projekti peatükis 3.4. ja rajatavate paisude parameetrid on toodud projekti tabelis 9.2 Paisude koondtabel mõõtmete ja mahtudega. Paisude rajamise koondmahud on esitatud projekti tabelis 9.1. Paisude ehitusjoonised on toodud projekti Lisas 7. Paisude ehitusjoonised.

Rajatavate paisude tüübid:

**Tüüp 1:** Kraavidele ehitatavad kahe tiivaga turbapaisud. Kokku **209 paisu;**

**Tüüp 2:** Turbavõtuaukudele ehitatavad turbapaisud. Kokku **319 paisu;**

**Tüüp 3**: Kraavile 317 ehitatavad geotekstiilist südamikuga turbapaisud. Kokku **6 paisu.**

* 1. **Selisoo loodusrada**

Selisoo suurlauka ümber kulgeb Selisoo loodusrada. Suurlauka veetaseme tõstmise järel hakkab osaliselt uus veepiir ulatuma loodusrajani ning väljavoolukraavi lähiümbruses jääks laudtee vee alla. Loodusraja kasutamise tagamiseks peale kraavide sulgemist on projekteeritud projekti mõjualasse loodusraja (laudtee) rekonstrueerimine.

Loodusraja rekonstrueerimine on kirjeldatud projekti peatükis 3.6 Selisoo loodusrada.

Kavandatud on olemasoleva loodusraja 678 m pikkuse lõigu lammutamine, lammutatud materjali alalt välja toomine ning seejärel uue 678 m pikkuse rajalõigu ehitamine vastavalt projekti Lisas 6.3 Selisoo loodusraja lõiked esitatud tehnilisele lahendusele. Lubatud on raja laudis ehitada välja kas kahe (2) või rohkema kitsama kõrvutise lauaga.

Kahe kõrvutise lauaga ehitamise korral tuleb kasutada 50x200x3000 mm sügavimmutatud prusse, mis asetatakse aluspakkudele kahes reas. Paigaldatavate prusside vaheline kaugus ei tohi ületada 20 mm.

Mitme kõrvutise lauaga ehitamisel erinevalt projektist võib laudise rajamisel kasutada kitsamaid prusse laiusega vahemikus 50x100-150x 3000 mm. Arvestada tuleb, et laudise pealtlaius peab jääma vähemalt sama lai, kui on projektis kahe 200 mm laiuste prussidega ehitamisel planeeritud laius (420 mm). Kõik lauad peavad olema aluspuude külge kinnitatud 6 naelaga. Rekonstrueeritav rajalõik on toodud projekti Lisas 6.2.

Loodusraja konstruktsioonis kasutatav puitmaterjal peab olema eelnevalt surve meetodil sügavimmutatud männi puit. Immutatud puidu kvaliteediklass A. Kõik kasutatavad kinnitusdetailid peavad olema kuumtsingitud rihvelnaelad 4 x 120 mm.

Kinnitusvahendid peavad vastama keskkonnaklassile C3. Tööde üleandmisel tuleb Töövõtjal Tellijale esitada kasutatud ehitusmaterjalide kohta sertifikaadid.

Lisaks ehitusprojektis kavandatule tuleb üleujutuste vältimiseks tõsta kaks (2) rajalõiku maapinnast 15 cm võrra kõrgemale:

Esimene 91 m pikkune olemasolev rajalõik algab paisu P349 juurest ning kulgeb lääne suunda.

Teine lõik jääb rekonstrueeritavale rajalõigule. Saab alguse suurlauka juures olevalt vaatekohalt ja kulgeb 192 m lääne suunas.

Tõstmist vajavate rajalõikude kohta annab tellija kml formaadis faili või vajadusel tähistab piirid looduses.

Kirjeldatud rajalõikude tõstmiseks 15 cm võrra kasutatakse ehitusprojektis toodud sügavimmutusklassile vastavaid männi prusse 150 x 150 x 1000 mm, mis kohapeal saetakse pooleks. Lõikepinnad töödeldakse ehitusprojektis toodud puidukaitsevahendiga.

Olemasolev laudtee tõstetakse üles ning aluspuude külge kinnitatakse kaks 500 mm pikkust prussi. Prussid kinnitatakse aluspuude külge kobade või naeltega kahelt poolt.

Rekonstrueeritava rajalõigu katmine metall võrguga

Rekonstrueeritava laudtee ulatuses (678 m) katta libisemist tõkestava tsingitud metall võrguga. Võrgu silma suurus ⁓10 x 10 mm. Võrgu mõlemad servad tulevad pöörata laudise külgedelt alla ja kinnitada klambritega. Kattelaudise pealispinnal tuleb võrk klambritega kinnitada mõlema laua külge. Klambrite vahekaugus ei tohi olla suurem kui 20 cm. Võrk peab olema laudise külge kinnitatud püsikindlalt.

Tulenevalt loodusraja konstruktsioonimuudatustest võrreldes ehitusprojektis toodule on orienteeruvad ehitusmaterjalide vajadused alljärgnevad: **Laudteel laudises 3 kõrvuti oleva plangu kasutamisel tuleb kattelaudade ja naelte vajadus iseseisvalt arvutada.**

Aluspuu, sügavimmutatud mänd, 150 x 150 x 1600 (paisu P349 ulatuses) 46,4 m

Aluspuu, sügavimmutatud mänd, 150 x 150 x 1000 424,0 m

Aluspuu, sügavimmutatud mänd, 150 x 150 x 3000 (laavu esine pind) 15,0 m

Aluspuu, sügavimmutatud mänd, 150 x 150 x 1000 (laudtee tõstmine 2 lõiku) 177,0 m

Lisa aluslaud, sügavimmutatud mänd, 50 x 200 x 3000 84.0 m

Kattelaud, sügavimmutatud mänd, 50 x 200 x 3000 1458,0 m

Post, immutatud mänd, 50 x 100 x 1200 34,8 m

Diagonaaltugi, sügavimmutatud mänd, 50 x 50 x 900 26,1 m

Käetugi, sügavimmutatud mänd, Ø75 mm L=3000 42,0 m

Piire, sügavimmutatud mänd, Ø75 mm L=3000 42,0 m

Kuumtsingitud vintnael 4,0 x 120 mm 3992 tk

Tsingitud metallvõrk silmaga ⁓10 x 10 mm 339 m²

Klambripüstoli klambrid

Rekonstrueeritava loodusraja pikkus **678 m + 91 m. Kokku 769 m.**

**Enne töödega alustamist esitab Töövõtja Alutaguse vallale ehitise alustamise teatise matkaraja rekonstrueerimise alustamise kohta.**

## Teise isiku vahenditele tuginemine ja ühispakkumuse esitamine

* 1. Juhul, kui pakkuja soovib kvalifitseerimisel tugineda konkreetse hankelepingu täitmisel teiste isikute näitajatele, peab pakkuja tõendama, et nendel ettevõtjatel on vastavad vahendid olemas, nad on nõus vahendite kasutamisega. Hiljem Töövõtja peab tagama, et hankelepingut täidavad proportsionaalselt vastavas osas tema ülesandel isikud, kelle kvalifikatsioonile on töövõtja hankemenetluses kvalifitseerimisandmete esitamisel tuginenud.
  2. Pakkuja esitab koos pakkumusega teise isiku hankepassi ning teise isiku allkirjastatud kinnituse, et viimasel on vajalikud vahendid olemas ja ta lubab pakkujal neid vahendeid kasutada. Kinnituses peab olema esitatud pakkuja käsutusse antud vahendite kirjeldus ja kasutamise viis ning kas, kuidas, millises osas ja ulatuses teine isik lepingu täitmisel osaleb, et hankijal oleks võimalik hinnata, kas pakkuja käsutusse antud vahenditest piisab kvalifikatsiooni tõendamiseks ja lepingu nõuetekohaseks täitmiseks, Vastavalt RHS § 103 lg-tes 1-3 ja 7 sätestatud tingimustele, peab pakkumus sisaldama infot iga ühispakkuja poolt täidetava lepingu osa suuruse ja iseloomu kohta (RHS § 103 lg 4).
  3. Hankepass tuleb esitada iga ühispakkuja kohta.

## Pakkumuse vastavaks tunnistamine, hindamiskriteeriumid ja edukaks tunnistamine

## Pakkumusele seatud vastavustingimused on sätestatud riigihangete registris.

* 1. Pakkuja hindab vastavaks tunnistatud pakkumusi.

## Pakkuja esitab lisaks eRHR süsteemis esitatavale pakkumuse maksumusele ka hankedokumentide Lisa 1 – Hinnapakkumuse vormi. eRHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

## Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.

* 1. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  2. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankelepingu sõlmimise tingimused

* 1. Hanke läbiviimise tulemusena sõlmitakse hankeleping(ud) ühe edukaks tunnistatud pakkujaga.
  2. Tööde teostamise tähtaeg on **15. november 2024. a.**

**Tulenevalt Alutaguse rahvuspargi kaitse-eeskirjast saab taastamistöödega alustada alates 1. septembrist.**

* 1. **Hankija võib sõlmida 2 (kaks) lepingut:**
     1. leping trassiraiete, kraavide täitmise, vallide likvideerimise, paisude ehitamise, truupide, koprapaisude, ülekäikude likvideerimise jm. tööde teostamiseks;
     2. leping puidu kokkuveoks ja ladustamiseks.
  2. Rajatud paisudele on nõutav garantii kestvusega 2 aastat alates vastuvõtuakti allkirjastamisest Tellija poolt.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.
  4. Tööde teostaja peab täitma dokumentides „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“ toodud nõudeid.
  5. Tellimuse üleandmisel antakse Töövõtjale tööobjekti piirid ja tööde asukohad failidena (gpx, kml. jt). Töövõtja peab ennast varustama seadmete ja tarkvaraga, milles antud formaadis faile on võimalik kasutada.
  6. Tööde teostaja peab Tellija nõudmisel töid teostavale tehnikale (ekskavaatorile) paigaldama GPS seadme ja võimaldama Tellija esindajal juurdepääsu GPS seadme jälgimise tarkvarale. Positsioneerimise riist- ja tarkvara teenuse pakkuja peab võimaldama RMK-le andmete kätte saamise masinloetava liidese (API) kaudu, et jälgida traktorite, masinate asukohta ja liikumist reaalajas ning sõitude ajalugu. Süsteem peab suutma fikseerida läbitud teekonda ja tööaega, koostama faili nende teekonnast ja tööajast kalendripäevapõhiselt ja olema tellijale elektrooniliselt kättesaadav.
  7. **Oluline on tööobjektiga tutvumine kohapeal, arvestama peab asjaoluga, et lõplikud spetsiifilised lahendused ja töömahud võivad täpsustuda tööde käigus.**
  8. Enne töödega alustamist viib Tellija läbi avakoosoleku ja juhendamise objektil töid teostatavatele isikutele. Töövõtja ei tohi lubada tööle juhendamist mitteläbinuid isikuid. Vahetustega töötamisel ja töötajate lisandumisel peab töövõtja tagama, et Tellija poolse juhendamise läbivad kõik töötajad.
  9. **Trassiraiete ulatuse minimeerimiseks on osadel tööaladel nõutud roomikekskavaatorite kasutamine, mille täismass ei ületa 8,5 t, millega saab teostatud vajalikud tööd 3 m laiuselt trassilt. Tellija eeldab kerge tehnikaga (ekskavaator massiga kuni 8,5 t) tööde teostamist tööaladel I ja II. Tulenevalt ilmaoludest ja objektiivsetest vajadustest otsustatakse kerge tehnika kasutamise ulatus tööde käigus. Kitsastelt 3 m laiustelt trassidelt raiutud puitu laoplatsidele ei koondata**.
  10. Töid teostavale ekskavaatorile peab olema paigaldatud haarats, mis võimaldab paisude ehitamise käigus tüveste ja võsa kontrollitud tõstmist ning paigaldamist paisu harjale. Haarats peab olema paigaldatud nii, et sellega töötamiseks ei ole vajalik kaevekopa tööorganit demonteerida.
  11. Töövõtjal peab olema valmidus teostada töid selliselt, et ekskavaatori liikumisel ja tööde tegemisel paigaldatakse liikumisteele teisaldatavad plaadid või matid. Samuti peab töövõtjal olema valmidus amfiibekskavaatori ja/või laiade lintidega tehnika kasutamiseks.
  12. Tellijal on õigus esitada täiendavaid nõudeid kasutatavale tehnikale (Näiteks: ekskavaatori lintide laius vähemalt 100 cm, mitme ekskavaatori paralleelne kasutamine samaaegselt mitmel tööalal korraga või muud sarnast), kui see on vajalik keskkonnakaitselistel kaalutlustel ning töö parima lõpptulemuse saavutamiseks.
  13. Kõik vajalikud kooskõlastused transpordivahenditega tööaladele liiklemiseks ja tehnika transportimiseks läbi tööalasi ümbritsevate kinnistute mida hankedokumendis ei ole kirjeldatud, taotleb töövõtja iseseisvalt ning kannab kõik sellega kaasneda võivad kulud.
  14. Töödega ei tohi alale tekitada pinnasekahjustusi. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale. Pärast tehnikaga liikumist teedel tuleb vajadusel taastada rikutud teekatend. Töövõtja on kohustatud taastama või hüvitama tööde käigus hävinenud või kahjustatud objektid.
  15. Juhul kui objektil teostatud tööd erinevad kavandatud töödest, peab töövõtja pärast töödega lõpetamist esitama teostusjoonise .pdf formaadis ning elektrooniliselt .gpx või .kml formaadis.

## Kõikide pakkumuste tagasilükkamise alused

Hankija jätab endale võimaluse tagasi lükata kõik pakkumused, kui:

* 1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hinnapakkumuse vorm
  2. Lisa 2 – Hankelepingu vorm
  3. Lisa 3 – Pakkumuses kasutatavad vormid
  4. Lisa 4 – Ehitusprojekt koos kaardikihtidega